
	Comisia pentru Buget,

Finanţe şi Bănci
	
	Bucureşti,          05.12.2017 

Nr. 4c-2/963
Plx.357/2017


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra proiectului de Lege privind aprobarea Ordonanței Guvernului nr.  27/2017 pentru modificarea şi completarea  Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 -2020, trimis cu adresa nr. PLx.357/2017, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Viorel ŞTEFAN

RAPORT SUPLIMENTAR
asupra proiectului de Lege privind aprobarea Ordonanței Guvernului nr.  27/2017 pentru modificarea şi completarea  Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 -2020
În conformitate cu prevederile art. 70 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre reexaminare, cu proiectul de Lege privind aprobarea Ordonanței Guvernului nr.  27/2017 pentru modificarea şi completarea  Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 -2020.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 octombrie 2017.

La reexaminarea proiectului de lege s-a avut în vedere avizul favorabil al Consiliului Legislativ.
Prin proiectul de lege se reglementează lărgirea categoriilor de cheltuieli pentru care se poate aplica mecanismul cererii de plată, astfel încât beneficiarii/liderii de parteneriat/partenerii să poată opta pentru plata salariilor,subvenţiilor,burselor, premiilor şi onorariilor la cererea de prefinanţare, plată sau rambursare; mărirea termenului de justificare a sumelor cheltuite din prefinanţare de la 60 de zile la 90 de zile astfel încât beneficiarii să aibă o perioadă suficientă pentru plata cheltuielilor şi întocmirea cererii de rambursare; eliminarea unor prevederi neclare privind modul de acordare în tranşe a prefinanţării; introducerea unui mecanism separat de acordare a prefinanţării pentru operatorii regionali, prin crearea posibilităţii justificării prefinanţării succesiv, prin aplicarea unui procent din cererile de plată sau rambursare depuse pe perioada de implementare; crearea temeiului legal pentru promovarea şi adoptarea prin hotărâre a Guvernului a Cadrului naţional de interoperabilitate, de către Ministerul Societăţii Informaţionale, astfel încât să fie îndeplinite şi acţiunile asumate prin documentele de programare, dar şi pentru a putea demara implementarea masurilor de dezvoltare a    e-guvernării, prin Programul Operaţional Competitivitate.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reexaminat proiectul de lege menţionat mai sus, în şedinţa din data de  05 decembrie 2017.

La lucrările Comisiei și-au înregistrat prezența un număr de 24 deputați, din totalul de 25 de membri.
La reexaminarea proiectului de lege au participat, în calitate de invitați, reprezentanți ai  Ministerului Dezvoltării Regionale, Administrației Publice şi Fondurilor Europene.

În urma reexaminării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanței Guvernului nr.  27/2017 pentru modificarea şi completarea  Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020 cu amendamentele admise prezentate în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

ANEXA
Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

Privind aprobarea Ordonanței Guvernului nr.  27/2017 pentru modificarea şi completarea Ordonanței de urgență a  Guvernului nr.  40/2015 privind gestionarea financiară a fondurilor europene pentru perioada de programare 

2014 - 2020
	
	

	2. 
	
	Articol unic. – Se aprobă Ordonanța  Guvernului nr.  27 din 30 august 2017 pentru modificarea şi completarea Ordonanței de urgență a  Guvernului nr.  40/2015 privind gestionarea financiară a fondurilor europene pentru perioada de programare 2014 - 2020, adoptată în temeiul art. 1 pct. III poz. 5 din Legea nr. 161/2017 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 706 din 31 august 2017.
	Articol unic. – Se aprobă Ordonanța  Guvernului nr.  27 din 30 august 2017 pentru modificarea şi completarea Ordonanței de urgență a  Guvernului nr.  40/2015 privind gestionarea financiară a fondurilor europene pentru perioada de programare 2014 - 2020, adoptată în temeiul art. 1 pct. III poz. 5 din Legea nr. 161/2017 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 706 din 31 august 2017, cu următoarele completări:
	Tehnică legislativă

	3. 
	Titlul ordonanţei de urgenţă:
GUVERNUL ORDONANŢĂ
pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
	
	NEMODIFICAT 
	

	4. 
	Art. I. - Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, publicată în Monitorul Oficial al României, Partea I, nr. 746 din 6 octombrie 2015, aprobată cu modificări şi completări prin Legea 105/2016, cu modificările şi completările ulterioare, se modifică şi se completează după cum urmează:

1. La articolul 2 alineatul (3) literele i) şi l) se modifică şi vor avea următorul cuprins: 
„i)cerere de plată – cererea depusă de către un beneficiar/lider al unui parteneriat prin care se solicită autorităţii de management virarea sumelor necesare pentru plata cheltuielilor eligibile, rambursabile, conform contractului/deciziei/ ordinului de finanţare, în baza facturilor, facturilor de avans, statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor.
.....
	
	NEMODIFICAT 
	

	
	l) prefinanţare - sumele transferate din fonduri europene, în tranşe, de către unităţile de plată către beneficiari/lider de parteneriat/parteneri pentru cheltuielile necesare implementării proiectelor finanţate din fonduri europene, fără depăşirea valorii totale eligibile a contractului de finanţare;”
	
	
	

	5. 
	2. La articolul 9, litera o) se modifică şi va avea următorul cuprins: 
,,o) sumele pentru finanţarea contravalorii taxei pe valoarea adăugată neeligibile plătite, aferente cheltuielilor eligibile efectuate în cadrul proiectelor finanţate din fonduri europene, pentru operatorii regionali de apă definiţi în baza art.2 lit. h) din Legea nr. 51/2006, republicată, cu modificările şi completările ulterioare, şi pentru autorităţi ale administraţiei publice locale, care implementează proiecte finanţate prin Programul Operaţional Infrastructură Mare 2014-2020 în domeniul gestionării deşeurilor şi modernizării sistemelor de termoficare şi în domeniul transporturilor, precum şi pentru regiile autonome aeroportuare cu specific deosebit stabilite conform art. l alin.(l) din Hotărârea Guvernului nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea consiliilor judeţene, cu modificările ulterioare, cu respectarea prevederilor în domeniul ajutorului de stat.”
	
	NEMODIFICAT 
	

	6. 
	______________
	_____________
	- La articolul I, după punctul 2, se introduc două noi puncte, pct. 21 şi 22  cu următorul cuprins:

21.- La articolul 12, după alineatul (2) se introduce un  nou alineat, alinatul (21), cu următorul cuprins:
(21) Autorităţile de management pot încheia/emite contracte/decizii/ordine de finanţare cu clauză rezolutorie, de a cărei îndeplinire va depinde finanţarea proiectelor respective.

	Se propune introducerea unui nou aliniat, alin. (21), prin care se instituie posibilitatea încheierii unor contracte de finanțare cu clauză rezolutorie

	
	_______________
	_____________
	22. - La articolul 12, după aliniatul (3) se introduc 4 noi aliniate,  alin. (4) - (7) cu următorul cuprins:
(4) Ordonatorii de credite prevăzuţi la art.7, pot lansa proceduri de achiziţie publică cu clauză suspensivă, în baza fondurilor cuprinse în bugete proprii potrivit art.11 alin.(4).

(5) Contractele rezultate în urma aplicării procedurilor de achiziţie lansate potrivit alin.(4) vor fi semnate numai după îndeplinirea clauzei rezolutorii menţionate la alin.(21), prevăzută în contractul de finanţare încheiat cu autoritatea de management.

(6) Ordonatorii de credite prevăzuți la art. 7 se asigură că valabilitatea ofertelor tehnice şi financiare aferente procedurilor de achiziţie publică cu clauză suspensivă acoperă cel puțin durata estimată până la îndeplinirea clauzei rezolutorii menţionate la alin.(21), prevăzută în contractul de finanţare încheiat cu autoritatea de management. .

(7) În cazul în care clauza rezolutorie prevăzută la alin.(21) nu este îndeplinită,  beneficiarii prevăzuţi la art.7 pot semna contractele aferente procedurilor de achiziţie publică lansate cu clauză suspensivă numai dacă se identifică o altă sursă de finanţare decât cea prevăzută la art.11 alin.(4).
	Se propune detalierea modului în care beneficiarii publici,ordonatori de credite ai bugetelor locale,  pot demara procedurile de achiziție publică, cu clauză suspensivă, pentru implementarea contractelor de finanțare aprobate spre finanțare, în temeiul propunerii de alin. (21), concomitent cu etapa de evaluare tehnico-administrativă.

Prin aplicarea acestei proceduri se creează posibilitatea derulării în paralel a procedurii de evaluare tehnico-economică la nivelul organismelor intermediare cu procedurile de achiziție publică pentru implementarea proiectelor, fără a afecta bugetul local, prin anunțarea încă de la nivelul documentației de atribuire a existenței unei clauze suspensive.

	7. 
	3. La articolul 12 alineatele (4) - (6) se abrogă.
	
	NEMODIFICAT 
	

	8. 
	4. La articolul 15 alineatele (4), (41) şi (5) se modifică şi vor avea următorul cuprins:
„(4) Beneficiarul/Liderul de parteneriat care a depus cerere de prefinanţare conform alin. (1) are obligaţia depunerii unei cereri de rambursare care să cuprindă cheltuielile efectuate din tranşa de prefinanţare acordată, în cuantum de minim 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.
	
	NEMODIFICAT 
	

	
	(41) Beneficiarul/Liderul de parteneriat care nu a depus cererea de rambursare în termenul prevăzut la alin.(4) este obligat să justifice utilizarea prefinanţării, prin cereri de rambursare, înaintea depunerii unei alte cereri de prefinanţare.
	
	
	

	
	(5) Beneficiarii/liderii de parteneriat/partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea corespunzătoare, conform prevederilor contractelor/deciziilor/ordinelor de finanţare şi a normelor metodologice la prezenta ordonanţă de urgenţă.”
	
	
	

	9. 
	5. La articolul 15, după alineatul (7) se introduce un nou alineat, alineatul (8), cu următorul cuprins: 
„(8) Prin excepţie de la prevederile alin.(4) şi (41), sumele acordate ca prefinanţare operatorilor regionali, astfel cum sunt definiţi la art. 2 lit. h) din Legea nr. 51/2006, republicată, cu modificările şi completările ulterioare, se deduc prin aplicarea unui procent la valoarea cererilor de rambursare/plată transmise de aceştia, până la cererea de rambursare finală, conform prevederilor contractelor/deciziilor/ordinelor de finanţare şi a normelor metodologice la prezenta ordonanţă de urgenţă.”
	
	NEMODIFICAT 
	

	10. 
	6. La articolul 20, alineatul (2) se modifică şi va avea următorul cuprins: 
„(2) După primirea facturilor pentru livrarea bunurilor/prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, beneficiarul depune la organismul intermediar/autoritatea de management cererea de plată şi documentele justificative aferente acesteia.”
	
	NEMODIFICAT 
	

	11. 
	7. După articolul 33  se introduce un nou articol, articolul 34, cu următorul cuprins: 
„Art. 34. - (1) înregistrarea fiscală a partenerilor, persoanelor juridice nerezidente care nu au pe teritoriul României un sediu permanent, se poate realiza prin emiterea unui certificat de înregistrare fiscală, fie la solicitarea plătitorului de venit (ordonatorul de credite cu rol de autoritate de management), în condiţiile art.82 alin. (3) din Legea nr.207/2015 privind Codul de procedură fiscală, cu modificările şi completările ulterioare, fie direct sau prin intermediul unui împuternicit. în cazul depunerii declaraţiei de către un împuternicit, desemnarea împuternicitului se face în condiţiile art. 18 din legea sus menţionată. împuternicitul este obligat să depună la organul fiscal competent actul de împuternicire, în original sau în copie legalizată.
	
	NEMODIFICAT 
	

	
	(2) După eliberarea certificatului de înregistrare fiscală de către organul fiscal competent, partenerii, persoane juridice nerezidente care nu au pe teritoriul României un sediu permanent, se adresează Trezoreriei Municipiului Bucureşti în vederea deschiderii conturilor, prin intermediul liderului de parteneriat care are calitatea de împuternicit. Operaţiunile de deschidere, gestionare a conturilor şi efectuarea plăţilor, se realizează de către partenerii persoane juridice nerezidente care nu au pe teritoriul României un sediu permanent, doar prin intermediul liderului de parteneriat, care are calitate de împuternicit. Contul de disponibil se deschide de către Trezoreria Municipiului Bucureşti pe numele Partenerului şi se codifică cu codul alocat conform certificatului de înregistrare fiscală emis conform prevederilor alin. (1).
	
	
	

	
	(3) Elementele minimale cu privire la forma şi conţinutul împuternicirii prevăzute la alin. (1) şi (2) se stabilesc prin instrucţiuni emise de către ordonatorul de credite cu rol de autoritate de management.
	
	
	

	
	(4) Mecanismul prevăzut de prezentul articol se utilizează exclusiv pentru mecanismul cererilor de plată.”
	
	
	

	12. 
	Art. II. - În termen de 30 de zile de la data intrării în vigoare a prezentei ordonanţe, Ministerul Comunicaţiilor şi Societăţii Informaţionale elaborează şi supune aprobării Guvernului prin hotărâre, Cadrul naţional de interoperabilitate destinat promovării şi sprijinirii furnizării serviciilor publice în România, prin dezvoltarea interoperabilităţii interinstituţionale, intersectoriale şi transfrontaliere.
	
	NEMODIFICAT 
	

	13. 
	Art. III. - Cererilor de prefinanţare depuse până la intrarea în vigoare a prezentei ordonanţe li se aplică dispoziţiile legale în vigoare la data depunerii acestora.
	
	NEMODIFICAT 

